ના, ટ્રમ્પની વાહવાહી કરીને કે ટ્રમ્પને એકતરફી ગાળો દઈને નહીં. ટ્રમ્પ તો હમણા આયો! જેમ હિંસા એ અમેરિકાના ડીએનએમાં છે તેમ અમેરિકાના જનીનમાં એક કોડ ઓફ કંડક્ટ કંડારાયેલો છે. ગીતામાં કૃષ્ણએ નિઃસ્પૃહી થવાની સલાહ આપેલી. અમેરિકનો વિઃસ્પૃહી થયા. એ એમના સ્વપ્નમાં એટલા મદમસ્ત છે કે એમને નરી આંખે જે દેખાય છે તે ના જોવાની કળા વડે ચાલ્યા જ કરે છે, દોડ્યા જ કરે છે. અંગ્રેજીમાં સ્ટોઇકસિઝમ નામનો શબ્દ છે. ભારે સંયમ કે ધૈર્ય પાલન કરવાના મતને પ્રબોધતો વાદ/માણસ. સુખદુઃખ પ્રત્યે સમદૃષ્ટિ રાખનારને સ્ટોઇક કહે છે. ઉદાસીન. ઈ.સ. ૩૦૦ની આસપાસમાં એથેન્સમાં થઈ ગયેલા ઝીનો નામના દાર્શનિક મૂળે એ વાદના પ્રણેતા. અમેરિકન્સ પોતાનામાં એટલા રત છે કે એ બનતી કે બની ગયેલી કોઈ પણ દુર્ઘટના બાજુમાં કે પાછળ મૂકી ઊડ્યા કરે છે. જી, સદેહે નહીં પણ સમને પલાયનવાદી. સમાચાર માથે પછડાયા કરે કે આંખ સામે હોય ત્યાં સુધી ઠીક, બાકી તો અમેરિકન નાસતો ભલો ભાગતો ભલો!